stanford-oval/wikipedia huggingface dataset:
Chaker Zouaghi

| Henkilötiedot |
| --- | --- | --- |
Syntymäaika: 10. tammikuuta 1985 (ikä 39)
Syntymäpaikka: Béja, Tunisia
Pelipaikka: puolustava keskikenttäpelaaja
Pituus: 190 senttimetriä
Seura
Seura:  Olmaliq FK
Junioriseurat
:  Olympique de Béja  ES Sahel
Seurat
| Vuodet | Seura | O (M) |
| 2002–2006 2006–2008 2009–2010 2010–2012 2012–2013 2014– |  ES Sahel  Lokomotiv Moskova  ES Sahel  FC Zürich  Espérance  Olmaliq FK |  12 (1) 19 (0) 41 (3) 16 (1) 5 (1) |
Maajoukkue
| 2005–2008 |  Tunisia | 14 (2) |
 Seurajoukkueuran tilastot kattavat vain kansalliset sarjat, päivitetty 1. kesäkuuta 2014.  Maajoukkueuran tilastot päivitetty 2008.
Chaker Zouaghi, tunnetaan myös nimellä Shaker Zouagi, (arab. شاكر الزواغي‎, s. 10. tammikuuta 1985) on tunisialainen jalkapalloilija, pelipaikaltaan puolustava keskikenttäpelaaja. Hän edustaa Uzbekistanin pääsarjassa pelaavaa Olmaliqia.
Ura > Seurajoukkueura

Zouaghi aloitti ammattilaisuransa Étoile Sahelissa vuonna 2002, jossa hän pelasi aina vuoteen 2006 asti. Tuona aikana hän saavutti muun muassa Tunisian liigacupin ja Afrikan Confederation Cupin mestaruudet.
Kesällä 2006 Zouaghi siirtyi FK Lokomotiv Moskovaan ja allekirjoitti sopimuksen vuoteen 2011 asti. Hänen peliaika jäi kuitenkin vähäiseksi ja Zouaghi vietti viimeiset vuodet kakkosjoukkueessa. Hän palasi samana vuonna takaisin kotimaahansa solmiessaan vanhan seuransa ES Sahelin kanssa kolmivuotisen sopimuksen.
Tammikuussa 2010 sveitsiläinen FC Zürich ilmoitti tehneensä kolmivuotisen sopimuksen Zouaghin kanssa, joka siirtyi seuraan heinäkuussa 2010. Avauskaudellaan Zouaghi nousi joukkueensa vakiopelaajaksi pelattuaan 29 sarjaottelua, joissa hän onnistui maalinteossa kolmesti.
30. heinäkuuta 2012 Zouaghi allekirjoitti kolmen vuoden sopimuksen tunisialaisen Espérancen kanssa.
Ura > Maajoukkueura

Zouaghi on pelannut maajoukkueessa 14 ottelua ja tehnyt niissä kaksi maalin. Hän kuului myös Tunisian joukkueeseen vuoden 2008 Afrikan kisoissa.
Ura > Saavutukset

Venäjän cup: 2007
Afrikan Confederation Cup: 2006
Tunisian liigacup: 2005
Afrikan Cup-voittajien cup: 2003
Aiheesta muualla

Transfermarkt[vanhentunut linkki] (saksaksi)
Weltfussball[vanhentunut linkki] (saksaksi)
National Football Teams
Tunisian joukkue – Jalkapallon AM-kilpailut 2008
1 Kasraoui |
2 Ghezal |
3 Haggui |
4 al-Abdi |
5 El Bekri |
6 Felhi |
7 Ben Saada |
8 Nafti |
9 Chikhaoui |
10 Zaïem |
11 Santos |
12 Mnari |
13 Ben Frej |
14 Zouaghi |
15 Jaïdi |
16 Mathlouthi |
17 Jemâa |
18 Mikari |
19 Meriah |
20 Ben Dhifallah |
21 Traoui |
22 Nefzi |
23 Chermiti |
Valmentaja Lemerre
Maavaikutus

Maavaikutus eli maaefekti (engl. ground effect) on liikkuvan siiven ja maan pinnan välillä syntyvä ilmiö. Ilmiön yhteydessä kiinteäsiipisellä lentokoneella havaitaan suurempi nostovoima ja pienentynyt ilmanvastus.
Myös pyöriväsiipiset ilma-alukset kuten helikopterit havaitsevat ilmiön.
Maaefekti muuttaa väliaikaisesti sakkausnopeutta.
Maavaikutus autoissa

Kilpa-autoissa on hyödynnetty maavaikutusta pitovoiman lisäämiseksi. Auton pohjan luoma pitovoima riippuu auton leveydestä ja pituudesta.
Ilmiön käyttöä on toisinaan myös rajoitettu tai kielletty kuten Formula 1 -sarjassa vuoteen 2022 asti.
Käännös suomeksi
Chris Chavis

Chris Chavis eli Tatanka
Christopher ”Chris” Chavis, painijanimeltään Tatanka, (s. 8. kesäkuuta 1961 Pembroke, Pohjois-Carolina) on yhdysvaltalainen showpainija, joka painii SmackDown!-brändissä World Wrestling Entertainmentissa. Hän on intiaani. Debyyttinsä Chavis teki vuonna 1989. Hän on voittanut urallaan muun muassa AWF:n Yhdysvaltain mestaruuden, i-Generationin Australian raskaan sarjan mestaruuden kahdesti sekä NAWA:n raskaan sarjan mestaruuden.
Tatankan lopetusisku on Tomahawk Chop. Hänellä on ollut kolme manageria, Sherri Martel, Joe Scarpa ja Ted DiBiase.
M/S May Lillies

| M/S May Lillies |
| --- | --- |
Tyyppi:  matkustaja-autolautta
Lippuvaltio:   Filippiinit
Kotipaikka:  Batangas
IMO-numero:  7900388
MMSI-numero:  548894200
Tunnuskirjaimet:  DUE2338
Operaattori:  ATIENZA SHIPPING LINES CORP
Rakennustelakka:  Navotas shipyard
Luovutettu:  1979
Status:  Liikenteessä
Tekniset tiedot
Pituus:  40.31 m
Leveys:  8,62 m
Syväys:  2,6 m
Bruttovetoisuus (GT):  237
Nettovetoisuus (NT):  128
Nopeus:  8,6 kn
Matkustajia:  254
Alus M/S May Lillies (IMO: 7900388) on vuonna 1979 rakennettu matkustaja-/yleisrahtilaiva, joka purjehtii tällä hetkellä Filippiinien lipun alla. Alusta operoi ATIENZA SHIPPING LINES CORP. Kotisatamana toimii Batangas.
Tekniset tiedot

Aluksen Tietoja
Aluksen nimi: M/S MAY LILLIES
Laivan tyyppi: Matkustaja/yleisrahtialus
Lippu:Filippiinit
kotipaikka: Batangas
IMO Numero: 7900388
Bruttovetoisuus: 237
Nettovetoisuus: 128
Kokonaispituus: 40.31 m
leveys: 8.62 m
Syväys: 2.6 m
Rakentaja: IMAI Shipbuilding
Rakennuspaikka: Kochi,Japan
Rakennusvuosi: 1979
Materiaali: Teräs
Colt

Colt voi viitata seuraaviin asioihin:
Samuel Colt (1814–1862), yhdysvaltalainen keksijä ja asetehtailija
Colt, Samuel Coltin perustama aseyritys, joka tunnetaan erityisesti Colt Peacemaker -revolveristaan
Colt, kaupunki Yhdysvalloissa Arkansas’n osavaltiossa
Dodge Colt, automalli
Mitsubishi Colt, automalli
Colt, suomalainen savukemerkki ja entinen tupakansytytinmerkki
Indianapolis Colts, NFL:ssä pelaava amerikkalaisen jalkapallon seura
colt, amerikanenglannin termi 1–3-vuotiaalle orivarsalle tai nuorelle orille.
Colt, suomalainen lännenlukemisto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Colt”, voi hakea sivunnimihaulla, laajalla sivunnimihaulla tai tekstihaulla.
Maavalla Koda

| Eesti Taarausuliste ja Maausuliste Maavalla Koda Taarauskoisten ja vironuskoisten Maavallan Kota |
| --- | --- |

Suuntautuminen:  Uuspakanuus
Teologia:  taarausko, maausko
Toiminta-alue:  Viro
Perustettu:  1995
Kotisivu:  https://www.maavald.ee/en
Infobox OKVirheellinen NIMI-arvo: 
Taarausuliste ja Maausuliste Maavalla Koda (suom. Taarauskoisten ja vironuskoisten Maavallan Kota, lyhenne Maavalla Koda) on virolainen uskonnollinen järjestö, jossa on edustettuna kaksi uskontoa: ensimmäisen Viron tasavallan aikana luotu taarausko (vir. taarausk) sekä maausko eli vironusko (maausk). Maausko on virolaisten (jotka nimittivät ennen itseään nimityksellä maarahvas) kristinuskon tuloa edeltävän alkuperäisuskonnon nimitys.
Vuoden 2000 väestönlaskennan mukaan taarauskolla ja maauskolla oli 1 058 seuraajaa. Vuonna 2002 valtion teettämässä kyselyssä jo 11 prosenttia Viron väestöstä kertoi kannattavansa maauskoa tai taarauskoa. Maavallan tavoitteena on suojella muinaisia kulttipaikkoja. Valtio on rauhoittanut useita satoja pyhiä luonnonkohteita, jotka ovat yleensä puita tai lähteitä.
Uskomista tärkeämpää on vironuskossa on toiminta, mikä tarkoittaa kansanperinteen harrastusta: vanhat laulut, leikit, käsityöt, ruuat, vaatteet ja korut. Näiden tapojen siirtämistä lapsille vuotuisissa juhlissa pidetään tärkeänä. Keskeisiä juhlapäiviä ovat auringonkiertoon liittyvät tasaus- ja seisauspäivät. Yhteisön kalenteri aloittaa ajanlaskun Baltian jääjärven avautumisesta 10 000 vuotta sitten. Tällöin suuri osa Viron maaperää paljastui veden alta. Maauskoiset kutsuvat tätä geologista tapahtumaa maan synnyksi.
Vuoden 2011 väestönlaskennassa taarauskoisia yli 15-vuotiaita virolaisia oli 1 047 ja maauskoisia 1 925. Tarton yliopisto julkaisi vuonna 2014 tutkimuksen, jonka mukaan 58 prosentilla virolaisista on "oma usko, joka on riippumaton kirkkokunnista ja järjestäytyneistä uskonnoista". Kyselyyn vastanneista 61 prosenttia piti luonnonuskontoa Viron kansan oikeana uskontona, vaikka vain neljä prosenttia kertoi harjoittavansa sitä.
Aiheesta muualla

Maavalla Koda. (viroksi) (englanniksi)
Mahaneste

Mahaneste on nestettä, joka sisältää vettä, suolahappoa, pepsiiniä, limaa sekä niin sanottua sisäistä tekijää. Valkuaisaineita pilkkova pepsiini erittyy maharauhasten pääsoluista inaktiivisena pepsinogeeninä, joka aktivoituu mahalaukussa pepsiiniksi suolahapon ja valmiin pepsiinin vaikutuksesta. Pepsiini erittyy inaktiivisena, jotta se ei erittyessään ala pilkkoa elimistön omia valkuaisaineita. Tämä suojaa elimistön soluja. Suolahappo erittyy maharauhasten katesoluista. Se mahdollistaa pepsiinin toiminnan mahalaukussa ja torjuu ruoansulatuskanavaan joutuneita pieneliöitä. Lima puolestaan suojaa mahalaukun limakalvoa sen omilta eritteiltä ja tekee ruokamassan liukkaaksi. Limaa erittyy erityisesti mahansuun ja mahan porttiosan maharauhasista. Sisäinen tekijä sitoo B12-vitamiinia, jolloin vitamiini saadaan verenkiertoon ohutsuolen loppupäästä.
Mahanesteen eritystä säätelevät mm. autonominen hermosto sekä mahan porttiosan limakalvosta erittyvä gastriini-hormoni, joka lisää pepsinogeenin, sisäisen tekijän ja suolahapon erittymistä maharauhasista. Sympaattinen hermosto vähentää mahanesteen eritystä ja parasympaattinen hermosto lisää sitä. Myös enterogastrinen heijaste, joka syntyy happaman ruokasulan tullessa mahalaukusta ohutsuoleen, vähentää mahanesteen eritystä.
Chelsea Kane

| Chelsea Kane |
| --- | --- |
 Chelsea Kane Staub vuonna 2010.
Henkilötiedot
Syntynyt: 15. syyskuuta 1988 (ikä 36) Phoenix, Arizona, Yhdysvallat
Ammatti:  näyttelijä
Näyttelijä
Taiteilijanimet:  Chelsea Staub
Merkittävät roolit:  Meredith (Bratz: The Movie) Stella Malone (Jonas) Bea (Koukussa) Riley Perrin (Baby Daddy)
Aiheesta muualla
Viralliset kotisivut
IMDb 
Chelsea Kane Staub (s. 15. syyskuuta 1988 Phoenix, Arizona, Yhdysvallat) on yhdysvaltalainen näyttelijä. Hänet tunnetaan muun muassa Disneyn elokuvista Minutemen ja Bratz: The Movie sekä televisiosarjasta Jonas. Hän näyttelee myös 2013 julkaistussa elokuvassa Lovestruck: The Musical.
Loppuvuodesta 2010 lähtien hän on käyttänyt näyttelijänä nimeä Chelsea Kane Chelsea Staubin sijaan.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2004 | Arizona Summer | Carol |
| 2007 | Bratz: The Movie | Meredith Baxter Dimly |
| 2008 | Minutemen | Stephanie Jameson |
| 2010 | StarStruck | Alexis Bender |
| 2013 | Lovestruck: The Musical | Harper nuorena |
| 2014 | Category 5 | Victoria |
| 2014 | Pop Fan | Ava Pierce |

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 2004 | Cracking Up | Nora | ”Grudge Match” ”Learning Disability” |
| 2004 | Summerland | Sharon | ”Pilot” |
| 2004 | Listen Up | nuori tyttö | ”Grandmaster of the Wolfhunt” |
| 2008 | Waverly Placen velhot | Kari Langsdorf | ”The Supernatural” |
| 2008 | The Bill Engvall Show | Erica | ”Pineblock Derby” |
| 2009–2010 | Jonas | Stella Malone | 34 jaksoa |
| 2010–2014 | Koukussa | Bea Goldfishberg (äänirooli) | 89 jaksoa |
| 2011 | The Homes | Annie | 11 jaksoa |
| 2012 | Tunteet pelissä | Tara Richards | 5 jaksoa |
| 2012 | C.S.I. | Brooke Cassidy | ”Trends with Benefits” |
| 2012 | Drop Dead Diva | Paige McBride | ”Jane’s Getting Married” |
| 2012–2017 | Baby Daddy | Riley Perrin | 100 jaksoa |
| 2015 | Rick and Morty | Arthricia (äänirooli) | ”Look Who’s Purging Now” |
| 2015 | Regular Show | Chrissy (äänirooli) | ”Return of Party Horse” |
| 2018–2019 | Hot Streets | Jen Sanders (äänirooli) | pääosa |
| 2019– | Archibald’s Next Big Thing | Loy (äänirooli) | pääosa |
| 2020 | The Expanding Universe of Ashley Garcia | Ava Germaine | 4 jaksoa |
| 2020 | DC Super Hero Girls | Rose Wilson (äänirooli) | ”Dinner for Five” |
Aiheesta muualla

Kuvia tai muita tiedostoja aiheesta Chelsea Kane Wikimedia Commonsissa
Chelsea Kane Internet Movie Databasessa. (englanniksi)
Mahamat Labbo

Mahamat Ahmat Labbo (s. 21. heinäkuuta 1988 N'Djamena) on tšadilainen jalkapalloilija, pelipaikaltaan hyökkääjä. Hän aloitti kaudella 2007–2008 pelaamisen Ranskassa, jossa hänen seuroinaan ovat olleet Stade Lavallois Mayenne FC ja ES Bonchamp. Vuonna 2011 Labbo pääsi Tšadin jalkapallomaajoukkueeseen. Hän on 188-senttinen.
Maatullin ala-aste

Vuonna 1981 valmistunut vanha koulurakennus, joka purettiin vuosina 2021–2022. Julkisivu Maatullinkujalle. Uusi koulu rakennetaan vanhan koulun paikalle.
Maatullin peruskoulu on koulu Pohjois-Helsingin Tapulikaupungissa. Sen rehtorina toimii Heli Siljama.
Koulun nimeksi tuli Maatullin peruskoulu aikaisemman Maatullin ala-asteen sijaan vuonna 2021 koulun siirtyessä väistötiloihin ja 7. vuosiluokan aloittaessa. Nykyään koulussa opiskelee oppilaita peruskoulun vuosiluokilta 1.-9.
Koulurakennukset

Maatullin koulun rakennustyöt alkoivat vuonna 1978. Koulun suunnitteli arkkitehti Pekka Kuusisto ja rakennus valmistui vuonna 1981. Se purettiin vuosien 2021–2022 aikana ja uuden koulun rakennustyöt alkoivat huhtikuussa 2022.
Uuden koulun arkkitehtikilpailun voittivat tanskalaiset Sofia Fors Adolfsson ja Rebecka Blomqvist Petersen. Koulun on tarkoitus olla valmiina käyttöön vuonna 2024. Kustannusarvio on yli 40 miljoonaa euroa.
Aiheesta muualla

Kuvia tai muita tiedostoja aiheesta Maatullin koulu Wikimedia Commonsissa
Maatullin ala-asteen kotisivut
Chris Carter

Chris Carter vuonna 2008.
Chris Carter (s. 13. lokakuuta 1957) on yhdysvaltalainen käsikirjoittaja ja tuottaja, joka on parhaiten tunnettu suositun televisiosarjan Salaiset kansiot luojana.
Carterin tuotantoyhtiö on nimeltään Ten Thirteen Productions.
Aiheesta muualla

Chris Carter Internet Movie Databasessa. (englanniksi)
Mahamat Hissein

| Henkilötiedot |
| --- | --- | --- | --- |
Syntymäaika: 3. maaliskuuta 1979
Syntymäpaikka: N'Djamena, Tšad
Pelipaikka: hyökkääjä
Pituus: 180 cm
Paino: 74 kg
Seurat
| Vuodet | Seura | O | (M) |
| 1997−1998 | Renaissance FC |  |  |
| 1999 | Kadji Sports Academy |  |  |
| 1999−2000 | K. Sint-Triudense VV |  |  |
| 2000−2001 | Etente Perrier Vergèze |  |  |
| 2001−2002 | Olympique Alès | 9 | (4) |
| 2002−2004 | FC Istres | 29 | (3) |
| 2004−2006 | FC Gueugnon | 38 | (3) |
| 2006−2007 | US Orléans | 21 | (8) |
| 2007−2010 | AS Moulins | 82 | (18) |
| 2010−2012 | AS Yzeure | 12 | (5) |
Maajoukkue
| 2002−2006 |  Tšad | 5 | (2) |
 Seurajoukkueuran tilastot kattavat vain kansalliset sarjat, päivitetty 7.10.2023.  Maajoukkueuran tilastot päivitetty 7.10.2023.
Mahamat Hissein (s. 3. maaliskuuta 1979 N'Djamena) on tšadilainen jalkapalloilija, pelipaikaltaan hyökkääjä.
Hissein pelasi urallaan muun muassa silloin Belgian pääsarjassa pelanneessa Sint-Truidensessä, FC Istresissä ja FC Gueugnonissa. Hän vietti Ligue 2 -sarjassa pelanneissa Istresissa ja Gueugnonissa yhteensä neljä kautta. Hisseinin viimeinen seura AS Yzeure pelasi Championnat de France amateur -liigassa, joka on Ranskan neljänneksi korkein sarjataso.
Hissein pelasi Tšadin maajoukkueessa viisi ottelua ja tehnyt niissä kaksi maalia.
Christopher Alexander

Christopher Alexander vuonna 2005.
Christopher Wolfgang John Alexander (synt. Wolfgang Christian Johann Alexander; 4. lokakuuta 1936 Wien, Itävalta – 17. maaliskuuta 2022 Sussex, Yhdistynyt kuningaskunta) oli itävaltalaissyntyinen arkkitehti. Hän opiskeli ja väitteli tohtoriksi Cambridgen yliopistossa, mutta muutti vuonna 1958 Yhdysvaltoihin. Hänestä tuli vuonna 1963 professori Kalifornian yliopistoon Berkeleyssä ja hän asettui asumaan Berkeleyhyn.
Alexander oli vuodesta 1996 Yhdysvaltain taide- ja tiedeakatemian jäsen. Alexanderia pidetään suunnittelumallin isänä. Hän oli yksi A Pattern Language -kirjan kirjoittajista vuonna 1977.
Teokset

Notes on the Synthesis of Form (1964)
Community and Privacy, with Serge Chermayeff (1965)
A city is not a tree (1965)
The Atoms of Environmental Structure‎ (1967)
A Pattern Language which Generates Multi-service Centers‎, with Ishikawa and Silverstein (1968)
Houses Generated by Patterns (1969)
The Oregon Experiment (1975)
A Pattern Language, with Ishikawa and Silverstein (1977)
The Timeless Way of Building (1979)
The Linz Cafe (1981)
The Production of Houses, with Davis, Martinez, and Corner (1985)
A New Theory of Urban Design, with Neis, Anninou, and King (1987)
Foreshadowing of 21st Century Art: The Geometry of Very Early Turkish Carpets (1993)
The Mary Rose Museum, with Black and Tsutsui (1995)
The Nature of Order Book 1: The Phenomenon of Life (2004)
The Nature of Order Book 2: The Process of Creating Life (2004)
The Nature of Order Book 3: A Vision of a Living World (2004)
The Nature of Order Book 4: The Luminous Ground (2003)
Aiheesta muualla

Alexanderin Design Patternit[vanhentunut linkki]. (PDF)
Mahmut Atalay

Mahmut Atalay (keskellä) vuoden 1966 MM-kilpailujen palkintojenjaossa.
Mahmut Atalay (30. maaliskuuta 1934 Çorak, Çorum – 4. joulukuuta 2004 Ankara) oli turkkilainen vapaapainija, olympiavoittaja ja maailmanmestari.
Vuonna 1959 Atalay voitti kultaa Välimeren kisoissa 78 kilogramman painoluokassa ja 1963 70 kilogramman painoluokassa. 1963 Helsingborgin MM-kisoissa hän sijoittui 70 kilogramman painoluokassa neljänneksi samoin kuin seuraavana vuonna Tokion olympialaisissa. 1965 Manchesterin MM-kisoissa hän sijoittui hopealle.
Vuonna 1966 Atalay siirtyi 78 kilogramman painoluokkaan ja sijoittui toukokuussa Karlsruhen EM-kisoissa hopealle. Reilua kuukautta myöhemmin hän voitti maailmanmestaruuden Toledon MM-kisoissa. Seuraavana vuonna hän jäi kotimaassaan käydyissä EM-kisoissa hopealle kultamitalin mentyä toistamiseen Juri Šahmuradoville. Saman vuoden MM-kisoissa Atalay sijoittui neljänneksi.
Viimeisiksi jääneissä arvokisoissaan 1968 Mexico Cityn olympialaisissa Atalay voitti kultamitalin.
Maatähdet

| Maatähdet |
| --- | --- |
 Jyväsmaatähti (Geastrum minimum)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Phallomycetidae
Lahko::  Geastrales
Heimo::  Geastraceae
Suku::  Maatähdet Geastrum  Pers.
Katso myös
   Maatähdet Wikispeciesissä   Maatähdet Commonsissa 
Infobox OKNimi-testi OK: 
Maatähdet (Geastrum) on Geastraceae-heimoon kuuluva sienisuku. Suomessa niitä on tavattu noin kymmenen lajin verran.
Maatähdet ovat aluksi maanpinnalle noustessaan pallon muotoisia ja kaksikerroksisia. Sisempi kerros sisältää itiöt, ja kun ne kypsyvät, pallon ulompi kerros irtoaa sisemmästä ja muodostaa lopulta sen ympärille useita liuskoja tähdenmuotoisessa asetelmassa.
Maatähdet kasvavat ravinteikkaassa maaperässä, etenkin katajaa kasvavilla kedoilla. Ne suosivat kosteita paikkoja. Monesti maatähdet kasvavat pensaiden alla, missä lämpötilan vaihtelu vuorokauden aikana ei yhtä suurta kuin avoimella alueella. Maatähdet ovat lahottajasieniä. Niiden itiöt leviävät sateen, niihin putoavien pienten esineiden ja eläinten välityksellä.
Sukuun kuuluvia lajeja

Rosomaatähti (Geastrum berkeleyi)
Geastrum campestre
Geastrum corollinum
Geastrum coronatum
Napamaatähti (Geastrum elegans)
Ripsimaatähti (Geastrum fimbriatum)
Geastrum flexuosum
Kukkamaatähti (Geastrum floriforme)
Geastrum fornicatum
Tomumaatähti (Geastrum melanocephalum)
Jyväsmaatähti (Geastrum minimum)
Uurremaatähti (Geastrum pectinatum)
Geastrum pseudolimbatum
Geastrum pseudostriatum
Neulasmaatähti (Geastrum quadrifidum)
Ruskomaatähti (Geastrum rufescens)
Geastrum saccatum
Pikkumaatähti (Geastrum schmidelii)
Geastrum smardae
Poimumaatähti (Geastrum striatum)
Kaulusmaatähti (Geastrum michelianum)
Aiheesta muualla

Laji.fi: Maatähdet (Geastrum)
Lähetyssaarnaaja (elokuva)

| Lähetyssaarnaaja> The Missionary |
| --- | --- |

Ohjaaja:  Richard Loncraine
Käsikirjoittaja:  Michael Palin
Tuottaja:  Michael Palin Neville C. Thompson
Säveltäjä:  Mike Moran
Kuvaaja:  Mike Moran
Pääosat:  Michael Palin Maggie Smith Trevor Howard Denholm Elliot
Valmistustiedot
Valmistusmaa:   Yhdistynyt kuningaskunta
Tuotantoyhtiö:  HandMade Films
Levittäjä:  HandMade Films (käännä suomeksi) Netflix
Ensi-ilta:   2. marraskuuta 1982  21. syyskuuta 1984
Kesto:  90 minuuttia
Alkuperäiskieli:  englanti
Tuotto:  7 241 180 USD
Aiheesta muualla
IMDb 
Elonet
AllMovie
Infobox OKNimi-testi OK: 
Lähetyssaarnaaja (engl. The Missionary) on Richard Loncrainen ohjaama brittiläinen komediaelokuva vuodelta 1982. Lähetyssaarnaajan tuotti ja käsikirjoitti Michael Palin, joka myös näyttelee pääosaa. Muissa pääosissa ovat Maggie Smith, Trevor Howard ja Denholm Elliott.
Juoni

Pastori Charles Fortescue (Michael Palin) palaa Lontooseen kymmenen Afrikassa vietetyn saarnavuoden jälkeen. Piispalla (Denholm Elliott) on hänelle uusi tehtävä; käännyttää Lontoon ilotyttöjä hyveen tielle. Pastori yrittää kieltäytyä tarjouksesta sen vaarat aavistaen, mutta kun hänen oma morsiamensakin pitää sitä vain lähetystyönä muiden joukossa, ovat tekosyyt vähissä.
Näyttelijät

| 0 | 1 | 2 |
| --- | --- | --- |
|  Michael Palin  | … |  Pastori Charles Fortescue   |
|  Maggie Smith  | … |  Lady Isabel Ames   |
|  Trevor Howard  | … |  Lordi Henry Ames   |
|  Denholm Elliott  | … |  Piispa   |
|  Michael Hordern  | … |  Slatterthwaite / Kertoja   |
|  Graham Crowden  | … |  Pastori Fitzbanks   |
|  David Suchet  | … |  Corbett   |
|  Phoebe Nicholls  | … |  Deborah Fitzbanks   |
|  Tricia George  | … |  Ada   |
|  Valerie Whittington  | … |  Emmeline   |
|  Roland Culver  | … |  Lordi Fermleigh   |
|  Rosamund Greenwood  | … |  Lady Fermleigh   |
|  Timothy Spall  | … |  Parswell   |
|  Anton Lesser  | … |  Nuori mies   |
Tuotanto

Lähetyssaarnaaja kuvattiin Englannin Hampshiren Highcleressä, Lontoossa, Wiltshiressä, Surreyn Sheppertonin studioilla, Skotlannissa ja Keniassa.
Julkaisu ja vastaanotto

Lähetyssaarnaaja sai ensi-iltansa Yhdysvalloissa 2. marraskuuta vuonna 1982. Avausviikonloppunaan elokuva tuotti 1 864 852 dollaria. Lähetyssaarnaaja tuotti kokonaisuudessaan 7 241 180 dollaria.
Lähetyssaarnaaja pääsi teatterilevitykseen Australiassa 21. tammikuuta 1983, Irlannissa 22. heinäkuuta 1983, Ruotsissa 11. marraskuuta 1983, Suomessa 21. syyskuuta 1984 ja Länsi-Saksassa 15. maaliskuuta 1985. Columbia Pictures toimi elokuvan levittjänä Yhdysvalloissa ja HandMade Films Isossa-Britanniassa.
DVD-julkaisut

Metro-Goldwyn-Mayer julkaisi Lähetyssaarnaajan DVD:lle 1. huhtikuuta vuonna 2003 ja Image Entertainment julkaisi elokuvan DVD:lle 17. toukokuuta vuonna 2011.
Aiheesta muualla

Lähetyssaarnaaja Internet Movie Databasessa (englanniksi)
Lähetyssaarnaaja Elonet.
Lähetyssaarnaaja AllMoviessa. (englanniksi)
Colt (savukemerkki)

Vanha Colt-savukkeiden logo.
Colt on Imperial Tobacco Finland Oy:n markkinoima savukemerkki, jota myydään Suomessa valmiiksi käärittynä ja pehmeään askiin pakattuna. Colt lanseerattiin vuonna 1964 ja sitä valmisti alun perin Strengbergin tupakkatehdas, sittemmin vuodesta 1976 fuusiossa syntynyt Oy Rettig-Strengberg Ab.
Colt ohitti 1970-luvun taitteessa punaisen ”Nortin” Suomen myydyimpänä savukemerkkinä ja oli markkinajohtaja, kunnes Marlboro nousi ykköstilalle 1974 ja pudotti Coltin saman tien kolmanneksi. Coltin markkinaosuus oli 1970-luvun puolivälissä Suomessa vajaa 15 prosenttia, mikä teki siitä maan kolmanneksi myydyimmän savukemerkin Marlboron ja North Staten jälkeen. Vuoteen 1984 mennessä markkinaosuus oli pudonnut noin 10 prosenttiin samalla kun erityisesti Marlboron osuus oli kasvanut. Syynä tähän nähtiin Suomessa maaliskuussa 1978 voimaan tullut tupakkatuotteiden mainoskielto, jota Marlboron valmistaja, monikansallinen Philip Morris, pystyi kiertämään muun muassa näkyvällä Formula 1 -sponsoroinnilla. Vuosina 1979–1985 Colt oli edesmenneen rallikuljettajan Henri Toivosen osasponsorina.
Markkinoilla oli 1970-luvun lopulla neljä eri versiota Colt-savukkeista. Niistä vahvin, Colt Regular, sisälsi 22 milligrammaa tervaa, 1,3 mg nikotiinia ja 18 mg hiilimonoksidia. Miedoimmalla Colt Lightsilla arvot olivat 13 mg, 0,8 mg ja 14 mg. Yli 30 vuotta myöhemmin vuonna 2012 ainoana Coltina markkinoilla ollut Colt Soft sisälsi enää 10 mg tervaa, 0,8 mg nikotiinia ja 10 mg hiilimonoksidia, mutta arvot olivat kuitenkin korkeimpien joukossa silloin markkinoilla olleista savukkeista.
Colt-tupakkamerkillä myytiin vuosikymmeniä myös Colt-tupakansytyttimiä, kunnes uusi tupakkalaki kielsi tupakkamerkkien käytön oheistuotteissa ja Imperial Tobacco Finland muutti vuonna 2012 tuotenimen C-sytyttimeksi.